Rîyê hêrişê dewleta tirke û çeteyanê ci yê vera qezaya Şêrewa bi desan kesê sivîlî ameyî qetilkerdene û bi seyan kesî zî birîndar bîyî. Cuya hemwelatîyanê Şêrawa nika hem rîyê topvaran hem zî rîyê janê Korona ra binê tehluke de yo.
Hemwelatîyan ra Ehmed Silêmanî bale ante serê hêrişê dewleta tirke û vat: ''Dewleta tirke bi rayê çeteyanê xo qanûnê şerî yê mîyanneteweyî binpay kena. Ma seba ke xo janê Korona ra bipawê  goreyê tedbîranê ke Îdareyo Xoserî girewtî têgêrenê la seba ke bobavaranê dewleta tirke serê ma de dewam keno cuya ma her hetî ra binê tehluke de ya. mîyanê aşmêke de nizdê 400 rey topvaran ame kerdene. Nê rojanê Korona de rîyê nê hêrîşan ra ma mecbur manenê ke semedê xo pawitişî cayê ke ma binê erdî de viraştî çend keyeyî pîya bimanê.''
Cinîya bi nameyê Sîham Mûrad zî vist vîrî ke dewleta tirke tim û tim înan ser o bombayan varnena û sivîlan qetil kena û erdê înan vêşnana û veng da dewletanê mîyanneteweyî ke rewşa înan bîvînê vera nê hêrişan vengê xo vejê.
Hemwelatîyê bi nameyê Ebdo Hesen, Mihemed Sabrî  û cinîya bi nameyê Elya Mistefa zî ard ziwan ke înan ser o tim bombayî varenî û  veng da hêzanê mîyanneteweyî ke wa vengê înan bieşnawê û hawayêkê cidî biewnê rewşa hemwelatîyanê Efrînî.
Hemwelatîya bi nameyê Ferîde Selîm zî qala heskerdişê welatî kerd û vat kes nêwazeno welatê xo caverd wa Erdogan mevajê qey o herra ma destê ma ra gêno.
